section_heading: Biografija
paragraph_text: Britanskoj je javnosti Hamilton-Paterson postao poznat kao komentator zbivanja na Filipinima, gdje s prekidima živi od 1979. Njegov roman Ghosts of Manila ("Duhovi Manile") iz 1994. opisuje glavni filipinski grad i prevladavajući kaos i nasilje u njemu, te pruža jako kritički pogled na režim Ferdinanda Marcosa. Romanom America's Boy ("Američki dječak") iz 1998. ublažio je oštricu kritike Marcosova režima, smjestivši ga u geopolitički kontekst svoga vremena.